# Françoise Combes

Françoise Combes (Montpeller, França, 12 d'agost de 1952) és una astrofisica francesa, titular de la càtedra "Galaxies i cosmologia" del College de France des de 2014 i ha estat astrònoma de l'Observatori de París.(1989-2014).

## Biografia

Va néixer a Montpeller, però per la professió del seu pare, que era militar, la família va viure a Nova Caledònia, Tahití i Algèria.
De 1971 a 1975 va estudiar a l'Escola Normal Superior de Noies (École normale supèrieure de jeunes filles; actualment fusionada amb l'École Normale Supérieure, ENS). El 1975 va obtenir l'Agrégation en Física (títol que habilita per a l'ensenyament secundari superior) i el 1980, el doctorat en astrofísica a la Universitat de París Diderot, amb una tesi sobre "Dinàmica i estructura de les galàxies".
La seva recerca se centra en l'estudi de la formació i l'evolució de les galàxies, en un context cosmològic: la dinàmica de les galàxies, la seva estructura espiral o barrada, i les interaccions entre galàxies, estudiades a través d'observacions amb diferents longituds d'ona i per simulacions numèriques.També ha investigat el medi interestel·lar de les galàxies, en particular el gas molecular que genera noves estrelles, en galàxies properes com Andròmeda on en d'altres molts més allunyades.
Per comprendre la dinàmica i la formació de les galàxies, els detalls sobre la naturalesa i el comportament de la matèria fosca a l'Univers són crítics. Françoise Combes ha contribuït a diversos models de matèria fosca, i també està interessada en les solucions alternatives, com la gravetat modificada. A més s'ha desenvolupat amb Daniel Pfenniger un model per donar compte d'una gran part dels barions foscos, que encara no han estat identificats, sota la forma de gas molecular fred.
Ha estat presidenta de la Societat Francesa d'Astronomia i d'Astrofísica (2002-2004) i del Comitè francès de les Unions Científiques Internacionals (COFUSI, 2009-2015).

## Reconeixements

Françoise Combes ha rebut nombrosos reconeixements, entre els quals el Premi de Física IBM (1986), el Premi Petit d'Ormoy de l'Acadèmia Francesa de les Ciències de (1993), medalla de plata del Centre Nacional de la Recerca Científica, CNRS (2001), el Premi Trycho Brahe de la Societat Astronòmica Europea (2009), el Premi dels Tres Físics que atorga l'ENS, el Premi R.M. Petrie de la Societat Canadenca d'Astronomia (2013), Premi Gothenburg Lisa Meitner (2017), la Medalla d'Or del CNRS (2020).
És membre de l'Acadèmia Francesa de les Ciències des de 2004 i de l'Academia Europaea des de 2009 i membre honorari de la Royal Astronomical Society des de 2013 (un reconeixement a investigadors estrangers destacats en l'àmbit de l'astronomia o la geofísica). El 2006 va ser nomenada cavaller de la Legió d'Honor francesa i el 2015 en va ser ascendida al grau d'Oficial. El 2010 va ser nomenada Oficial de l'Orde nacional de Mèrit i el 2019 en va ser ascendida al grau de Commandeur. Des de 2019 és vicepresidenta de l'Assemnlea de Professors del College de France.

## Referències

* 1 2 «Françoise Combes, la tête dans les galaxies» (en francès). Science et Avenir, 17-12-2014. [Consulta: 3 abril 2021].
* 1 2 « Françoise Combes », sur Collège de France, novembre 2014
* ↑ «Françoise Combes» (en francès). Futura Sciences. [Consulta: 3 abril 2021].
* ↑ «Tycho Brahe Medal - Recipients» (en anglès). European Astronomical Society. [Consulta: 4 abril 2021].
* ↑ «Tycho Brahe Prize 2009 Awarded to French Astrophysicist - Press Release» (en anglès). European Astronomical Society, 31-03-2009. [Consulta: 4 abril 2021].
* ↑ «Prix des trois physiciens - Département de Physique de l'Ecole Normale supérieure» (en francès). ENS. [Consulta: 4 abril 2021].
* ↑ «R.M. Petrie Prize Lecture» (en anglès). Societat Canadenca d'Astronomia. [Consulta: 4 abril 2021].
* ↑ Maginiot, François. «L’astrophysicienne Françoise Combes reçoit la médaille d’or 2020 du CNRS» (en francès). CNRS, 10-09-2020. [Consulta: 3 abril 2021].
* 1 2 «Françoise Combes - Biographie» (en francès). College de France. [Consulta: 4 abril 2021].
* ↑ «Françoise Combes» (en francès). Institut de France - Académies des Sciences. [Consulta: 4 abril 2021].
* ↑ «Françoise Combes» (en anglès). Academia Europaea. [Consulta: 4 abril 2021].
* ↑ «Honorary Fellowship. Previous Winners» (pdf) (en anglès). Royal Astronomical Society. [Consulta: 4 abril 2021].
* ↑ «Décret du 3 avril 2015 portant promotion et nomination» (en francès). Légifrance, 05-04-2015. [Consulta: 4 abril 2021].
* ↑ «Décret du 30 novembre 2019 portant promotion et nomination» (en francès). Légifrance, 03-12-2019. [Consulta: 4 abril 2021].

## Bibliografia

* La Voie Lactée, 2013, (EdP-Sciences), F. Combes & J. Lequeux
* Galaxies et Cosmologie (2009), (Ellipses), F. Combes, M. Haywood, S. Collin, F. Durret, B. Guiderdoni
* Mystères de la formation des galaxies (2008), (Dunod), F. Combes
* Mysteries of Galaxy Formation (2010), (Springer), F. Combes
* A. Aspect, R. Balian, G. Bastard, J.P. Bouchaud, B. Cabane, F. Combes, T. Encrenaz, S. Fauve, A. Fert, M. Fink, A. Georges, J.F. Joanny, D. Kaplan, D. Le Bihan, P. Léna, H. Le Treut, J-P Poirier, J. Prost et J.L. Puget, Demain la physique, (Odile Jacob, 2009)
* The Cold Universe (2003), (Springer), A. Blain, F. Combes, B. Draine
* Galaxies et Cosmologie (1991), (Inter-Sciences, CNRS), P. Boissé, A. Mazure et A. Blanchard
* Galaxies and Cosmology (1995), (Springer), P. Boissé, A. Mazure et A. Blanchard, (réédité en 2002)

## Enllaços externs

* Llistat de Publicacions
* Françoise Combes - Collège de France et Observatoire de Paris
* Entrevista a Françoise Combes (1 de febrer 2021) (en francès)
* La matière noire dans l'univers. Lliçó inaugural de François Combes a Collège de France (18 de desembre 2014)